หุ้นไทยครึ่งเช้าปิดบวก 4.79 ที่ระดับ 1549.13 จุด
เมื่อวันที่ 13 มี.ค. ดัชนีหุ้นไทยปิดตลาดช่วงเช้าบวก 4.79 จุด หรือคิดเป็น 0.31% ที่ระดับ 1,549.13 จุด มูลค่าซื้อขาย 22,341.84 ล้านบาท,สำหรับหลักทรัพย์ที่มีมูลค่าการซื้อขายสูงสุด 5 อันดับแรก ได้แก่ 1. บริษัท เมืองไทย ลิสซิ่ง จำกัด (มหาชน) 2. บริษัท แอดวานซ์ อินโฟร์ เซอร์วิส จำกัด (มหาชน) 3. บริษัท เบตเตอร์ เวิลด์ กรีน จำกัด (มหาชน) 4. บริษัท คราวน์ เทค แอดวานซ์ จำกัด (มหาชน) และ 5. บริษัท อินเตอร์ ฟาร์อีสท์ วิศวการ จำกัด (มหาชน),ด้านน.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยเช้านี้แกว่งอิงในแดนบวก เช่นเดียวกับตลาดหุ้นอื่นในภูมิภาคเอเชียที่ส่วนใหญ่จะอยู่ในแดนบวก ตอบรับตัวเลขเศรษฐกิจของสหรัฐฯที่ออกมาแย่กว่าคาด จากยอดค้าปลีกของสหรัฐฯที่ออกมาต่ำกว่าคาด ซึ่งตลาดตอบรับในเชิงบวกจากการมองว่าธนาคารกลางสหรัฐฯ(เฟด)คงจะชะลอการปรับขึ้นอัตราดอกเบี้ยไปก่อน แต่อาจเป็นแค่ผลในระยะสั้น เพราะสุดท้ายต้องกลับมาดูที่ปัจจัยพื้นฐานเป็นหลัก ซึ่งถ้าเศรษฐกิจดีก็ต้องมีการขยับมาทางด้านการเงิน,ส่วนบ้านเรายังไม่เห็นภาพเศรษฐกินไทยที่ดูดีขึ้น แม้จะมีความคาดหวัง แต่ต้องรอการดำเนินการของรัฐก่อน แต่เชื่อว่าคงจะไม่ได้เห็นการฟื้นตัวทางเศรษฐกิจในไตรมาส 1 ทำให้ระยะสั้นตลาดฯอาจจะผันผวนอยู่มาก อีกทั้งสัปดาห์หน้าจะมีการประชุมเฟด ซึ่งก็คงจะยังไม่ส่งสัญญาณเรื่องของอัตราดอกเบี้ย.
หุ้นไทยช่วงเช้าปิดตลาดบวก 4.79 จุด ที่ระดับ 1,549.13 จุด มูลค่าการซื้อขาย 22,341.84 ล้านบาท
หุ้นไทย,ปิดตลาด,ข่าว,ข่าวเศรษฐกิจ,ไทยรัฐออนไลน์,หุ้นไทยปิดตลาด